**A N U N Ţ**

Având în vedere prevederile Hotărârii Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice,

# Ministerul Sănătăţii

organizează concurs pentru ocuparea funcţiei contractuale de execuție vacante, de consilier – coordonator tehnic în lucrări civile la Compartimentul monitorizare și evaluare, Unitatea de Management al Proiectului Băncii Mondiale, din cadrul Ministerului Sănătății, pe perioadă determinată, respectiv pe perioada de derulare a proiectelor/contractelor

Condiții de ocupare a funcţiei contractuale de execuție vacante, de consilier – coordonator tehnic în lucrări civile la Compartimentul monitorizare și evaluare, Unitatea de Management al Proiectului Băncii Mondiale, din cadrul Ministerului Sănătății, pe perioadă determinată, respectiv pe perioada de derulare a proiectelor/contractelor

1. Condiţiile generale de participare la concurs:

Potrivit prevederilor Hotărârii Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, poate ocupa un post vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:

 a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

 b) cunoaşte limba română, scris şi vorbit;

 c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

 d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

 e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

 f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

 g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

 h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

2. Condiţiile specifice de participare la concurs:

Vechime în specialitatea necesară: cel puțin 10 ani de experiență profesională și minim 5 ani de experiență în coordonarea/gestionarea/monitorizarea proiectelor de infrastructură medicală în România

Studii de specialitate: : Studii superioare de lungă durată absolvite cu diplomă de licență sau echivalent, arhitectură / inginerie în construcţii

Cunoștințe de operare/programare pe calculator: nivel mediu, dovedite cu documente care să ateste deţinerea acestora, emise conform legii;

Limbi străine: limba engleză – nivel avansat, dovedite cu documente care să ateste deţinerea acestora, emise conform legii

Cerințe specifice:

- Minim 10 ani de experiență în muncă;

- Minim 5 ani de experienţă dovedită în coordonarea/gestionarea/monitorizarea proiectelor de infrastructură medicală în România.

3. Dosarul de concurs va conţine în mod obligatoriu următoarele documente:

 a) formular de înscriere la concurs, conform modelului prevăzut la anexa nr. 2;

  b) copia actului de identitate sau orice alt document care atestă identitatea, potrivit legii, aflate în termen de valabilitate;

  c) copia certificatului de căsătorie sau a altui document prin care s-a realizat schimbarea de nume, după caz;

  d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

  e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

  f) certificat de cazier judiciar sau, după caz, extrasul de pe cazierul judiciar;

  g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

  h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

  i) curriculum vitae, model comun european.

Modelul orientativ al adeverinţei menţionate la alin. (1) lit. e) este prevăzut în anexa nr. 3.

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

Copiile de pe actele prevăzute la alin. (1) lit. b) - e), precum şi copia certificatului de încadrare într-un grad de handicap prevăzut la alin. (3) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

Documentul prevăzut la alin. (1) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.

Documentul prevăzut la alin. (1) lit. h) poate fi solicitat şi de către autoritatea sau instituţia publică organizatoare a concursului, cu acordul persoanei verificate, potrivit legii.

Dosarele de concurs se depun la Unitatea de Management al Proiectului Băncii Mondiale sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice înăuntrul termenului prevăzut la art. 34.

În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. (1) lit. b) - e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise, după caz, sub sancţiunea neemiterii actului administrativ de angajare.

Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf cu volum maxim de 1 MB, documentele fiind acceptate doar în formă lizibilă – adresa mail: nancy.stroescu@ms.ro

Nerespectarea prevederilor alin. (7) şi (9), după caz, conduce la respingerea candidatului.

Prin raportare la nevoile individuale, candidatul cu dizabilităţi poate înainta comisiei de concurs, în termenul 18.04.2023-02.05.2023, propunerea sa privind instrumentele necesare pentru asigurarea accesibilităţii probelor de concurs.

4. Dispoziţii generale privind desfăşurarea concursului:

Concursul pentru ocuparea postului contractual vacant de execuție de consilier – coordonator tehnic în lucrări civile la Compartimentul monitorizare și evaluare, Unitatea de Management al Proiectului Băncii Mondiale, din cadrul Ministerului Sănătății, constă în 3 etape succesive şi se organizează la sediul Ministerului Sănătăţii din Bucureşti, intr.Cristian Popişteanu nr.1-3, sector 1, astfel:

1. **selecția dosarelor de înscriere,**
2. **proba scrisă,**
3. **interviu.**

 5. Înscrierea la concurs se va face în perioada 18.04.2023-02.05.2023**,** vineri –orele 0830 – 1400, luni-joi-orele 0830 – 1700; la sediul Ministerului Sănătăţii din Bucureşti, Intr.Cristian Popişteanu nr.1-3, sector 1, București, Unitatea de Management al Proiectului Băncii Mondiale, etajul 2, camera 236, Dna.Nancy Stroescu - secretariat: tel 021.307.25.89/ 021.307.25.87

6. Rezultatele selecției dosarelor se vor afișa în data de 05.05.2023,ora 1200; depunere contestații până la data de 08.05.2023, ora 1200; afișare rezultate contestații: 09.05.2023, ora 1200.

7. Proba scrisă va avea loc în data de 25.05.2023, ora 1200 la sediul Ministerului Sănătăţii din Bucureşti, Intr.Cristian Popişteanu nr.1-3, sector 1, București; Rezultatul probei scrise se va afișa în data de 26.05.2022, ora 1200; depunere contestații la proba scrisă până la data: 26.05.2023, ora 1400; afișare rezultate contestații proba scrisă: 29.05.2023, ora 1700

8. Interviul se va susține în data de 30.05.2023, ora 1200 la sediul Ministerului Sănătăţii din Bucureşti, Intr.Cristian Popişteanu nr.1-3, sector 1, București. Rezultatul interviului se va afișa în data de 31.05.2022, ora 1200; depunere contestații până la data: 31.05.2023, ora 1700; afișare rezultate contestații interviu: 02.06.2023, ora 1400

9. Rezultat final: 06.06.2023, ora 1400

După afişarea rezultatelor obţinute la selecţia dosarelor de înscriere, proba scrisă şi interviu, după caz, candidaţii nemulţumiţi pot depune contestaţie la compartimentul resurse umane în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi al interviului, sub sancţiunea decăderii din acest drept.

Rezultatele finale se vor afișa la sediul Ministerului Sănătății, precum şi pe pagina de internet [www.ms.ro](http://www.ms.ro/), în termen de maximum o zi lucrătoare de la expirarea termenului prevăzut pentru ultima probă, după afișarea rezultatului eventualelor contestații prin specificarea punctajului final al fiecărui candidat şi a menţiunii "admis" sau "respins".

**10.**Contestațiile pentru fiecare probă se pot depune, la compartimentul resurse umane, în termen de cel mult o zi lucrătoare de la data afișării rezultatelor selecției dosarelor/ probei scrisă/interviului, sub sancţiunea decăderii din acest drept.

Relatii suplimentare la tel 021.307.25.89/ 021.307.25.87

Bibliografia și tematicapentru ocuparea postului contractual vacant de consilier – coordonator tehnic în lucrări civile la Compartimentul monitorizare și evaluare, Unitatea de Management al Proiectului Băncii Mondiale, din cadrul Ministerului Sănătății:

**Bibliografia de concurs:**

1. Legea nr. 179/2014 pentru ratificarea Acordului de împrumut (Proiectul privind reforma sectorului sanitar - îmbunătăţirea calităţii şi eficienţei sistemului sanitar) dintre România şi Banca Internaţională pentru Reconstrucţie şi Dezvoltare, semnat la Bucureşti la 17 iunie 2014 publicat în M. Of. Nr.943/23.12.2014
2. Legea nr. 298/2021 pentru ratificarea Acordului de împrumut (Finanţare adiţională pentru Proiectul privind reforma sectorului sanitar - îmbunătăţirea calităţii şi eficienţei sistemului sanitar) dintre România şi Banca Internaţională pentru Reconstrucţie şi Dezvoltare, semnat la Bucureşti la 11 iunie 2021 publicat în M. Of. Nr.1188/15.12.2021
3. Ghidurile privind prevenirea şi combaterea fraudei şi corupţiei pentru proiecte finanţate prin împrumuturi BIRD, credite AID şi granturi" din data de 15 octombrie 2006 şi revizuite în ianuarie 2011 <https://documents1.worldbank.org/curated/en/551241468161367060/pdf/611090BR0SecM21Disclosed04113120111.pdf>
4. Legea nr. 10/1995 privind calitatea în construcţii cu modificările şi completările ulterioare, publicată în M. Of. Nr 765/30.09.2016
5. HG nr. 907/2016 din 29 noiembrie 2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, publicată în M. Of. Nr. 1061/29.12.2016
6. HG nr. 273/1994 din 14 iunie 1994 pentru aprobarea Regulamentului privind recepţia construcţiilor, cu modificările şi completările ulterioare, publicată în M. Of. Nr. 193/28.07.1994
7. HG nr 766/1996, cu completarile si modificarile ulterioare pentru aprobarea unor regulamente privind calitatea in constructii, publicată în M. Of. Nr. 352/10.02.1997
8. Legea nr. 50/1991, cu completarile si modificarile ulterioare, privind autorizarea lucrarilor de construire, publicată în M. Of. Nr. 933/13.10.2004
9. Legea 319/2006 privind securitatea si sanatatea muncii si normele de aplicare ale legii, publicată în M. Of. Nr. 646/26.07.2006
10. Legea 500/2002, cu completarile si modificarile ulterioare privind finantele publice, publicată în M. Of. Nr. 597/13.08.2002
11. Legea nr 95/2006 privind reforma în domeniul sănătăţii, publicată în M. Of. Nr. 652/28.08.2015

 **Tematica:**

1. Legea nr. 179/2014 pentru ratificarea Acordului de împrumut (Proiectul privind reforma sectorului sanitar - îmbunătăţirea calităţii şi eficienţei sistemului sanitar) dintre România şi Banca Internaţională pentru Reconstrucţie şi Dezvoltare, semnat la Bucureşti la 17 iunie 2014, cu modificările şi completările ulterioare;
	1. Anexa 1 Descrierea Proiectului
	2. Anexa 2 RealizareaProiectului
2. Legea nr. 298/2021 pentru ratificarea Acordului de împrumut (Finanţare adiţională pentru Proiectul privind reforma sectorului sanitar - îmbunătăţirea calităţii şi eficienţei sistemului sanitar) dintre România şi Banca Internaţională pentru Reconstrucţie şi Dezvoltare, semnat la Bucureşti la 11 iunie 2021;
	1. Anexa 1 Descrierea Proiectului
	2. Anexa 2 Realizarea Proiectului
	3. Anexa 3 Secţiunea I definiţii
3. Ghidurile privind prevenirea şi combaterea fraudei şi corupţiei pentru proiecte finanţate prin împrumuturi BIRD, credite AID şi granturi" din data de 15 octombrie 2006 şi revizuite în ianuarie 2011 <https://documents1.worldbank.org/curated/en/551241468161367060/pdf/611090BR0SecM21Disclosed04113120111.pdf>
	1. Definitii
4. Legea nr. 10/1995 privind calitatea în construcţii cu modificările şi completările ulterioare, publicată în M. Of. Nr 765/30.09.2016
	1. Cap. III    Obligaţii şi răspunderi
5. HG nr. 907/2016 din 29 noiembrie 2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, publicată în M. Of. Nr. 1061/29.12.2016
	1. Anexa Nr. 6 METODOLOGIE privind elaborarea devizului general şi a devizului pe obiect
6. HG nr. 273/1994 din 14 iunie 1994 pentru aprobarea Regulamentului privind recepţia construcţiilor, cu modificările şi completările ulterioare, publicată în M. Of. Nr. 193/28.07.1994
	1. Cap. II – Recepţia la terminarea lucrărilor
	2. Anexa 6 – Cartea tehnică a construcţiei
7. HG nr 766/1996, cu completarile si modificarile ulterioare pentru aprobarea unor regulamente privind calitatea in constructii, publicată în M. Of. Nr. 352/10.02.1997
	1. Anexa Nr. 4 REGULAMENT privind urmărirea comportării în exploatare, intervenţiile în timp şi postutilizarea construcţiilor
8. Legea nr. 50/1991, cu completarile si modificarile ulterioare, privind autorizarea lucrarilor de construire, publicată în M. Of. Nr. 933/13.10.2004
	1. Cap I – Autorizarea executării lucrărilor de construcţii, art. 7 alin 6), 61), 62), alin 7) 71), 72)alin 8), art. 9
9. Legea 319/2006 privind securitatea si sanatatea muncii si normele de aplicare ale legii, publicată în M. Of. Nr. 646/26.07.2006
	1. Secţiunea I – Obligaţii generale ale angajatorilor
10. Legea 500/2002, cu completarile si modificarile ulterioare privind finantele publice, publicată în M. Of. Nr. 597/13.08.2002
	1. Cap. III Procesul bugetar: Secţiunea a 3-a    Prevederi referitoare la investiţii publice
	2. Art. 42 - Aprobarea documentaţiilor aferente investiţiilor publice
	3. Art. 43 - Condiţii pentru includerea proiectelor de investiţii în proiectul de buget
11. Legea nr 95/2006 privind reforma în domeniul sănătăţii, publicată în M. Of. Nr. 652/28.08.2015
* Titlul I sănătate Publică, Cap III Autorităţile sistemului de sănătate publică, art. 16